***Ο Κοκκινογένης*** (Ιαπωνικά: (赤 ひ げAkahige ?) είναι μια δραματική ταινία Ιαπωνικής παραγωγής του 1965 σε σκηνοθεσία του Ακίρα Κουροσάβα, και σενάριο των Μασάτο Ίντε, Ριούζο Κικουσίμα, Ακίρα Κουροσάβα και Χίντεο Ογκούνι βασισμένο στη συλλογή διηγημάτων «Akahige Shinryōtan» (赤 ひ げ 診療 譚) του Σουγκόρο Γιαμαμότο. Πρωταγωνιστούν οι Τοσίρο Μιφούνε, Γιούζο Καγιάμα, Κιόκο Καγκάβα και Τερούμι Νίκι.

Η ταινία εξετάζει το πρόβλημα της κοινωνικής αδικίας και διερευνά δύο από τα αγαπημένα θέματα του Κουροσάβα: τον ανθρωπισμό και τον υπαρξισμό. Ο Κοκκινογένης είναι η τελευταία ασπρόμαυρη ταινία του Κουροσάβα η οποία σημείωσε μεγάλη επιτυχία στο Ιαπωνικό box office, αλλά είναι επίσης γνωστή για το γεγονός ότι προκάλεσε ρήγμα στις σχέσεις μεταξύ του Μιφούνε και του Κουροσάβα και είχε σαν αποτέλεσμα το τέλος της συνεργασία τους μετά από 16 ταινίες.

Πλοκή
-----

Το 1820, ο νέoς Νομπόρου Γιασουμότο ολοκληρώνει την ιατρική του εκπαίδευσή στο Ναγκασάκι και επιστρέφει στην πατρίδα του Έντο (πρώην ονομασία του Τόκιο) ελπίζοντας να παντρευτεί την κόρη ενός πλούσιου άντρα και να ευημερίσει μέσα από την ιατρική πρακτική του. Για να ολοκληρώσει την ιατρική μεταπτυχιακή εκπαίδευση του, ο Γιασουμότο μεταβαίνει σε μια αγροτική κλινική που διευθύνεται από τον Δρ. Κιότζο Νίιντε. Ο Νίιντε, γνωστός στους συναδέλφους του ως «Κοκκινογένης», έχει τη φήμη ενός χαρακτηριστικός δάσκαλου και εκπαιδευτή, ο οποίος στην πραγματικότητα, πίσω από μια σκληρή και αυταρχική συμπεριφορά, κρύβει έναν συμπονετικό γιατρό που ενδιαφέρεται για τους συναδέλφους του. 

Ο Γιασουμότο αντιδρά αρχικά θυμωμένος με την τοποθέτησή του σε αυτήν την κλινική, καθώς πιστεύει ότι δεν έχει πολλά να μάθει από τον Κοκκινογένη. Ενώ ο Γιασουμότο προσπαθεί να αποδεχθεί την κατάσταση στην οποία βρίσκεται, αν και η αρχική του πρόθεση είναι να εγκαταλείψει την κλινική με την παραμικρή ευκαιρία, η καθημερινή του εργασία αποκαλύπτει τις περιπτώσεις των ασθενών της κλινικής. Ο Ροκουσούκε, ένας άντρας που πεθαίνει ανησυχεί για ένα μυστικό από το παρελθόν του , το οποίο θα αποκαλυφθεί μόνο όταν τελικά εμφανιστεί η κόρη του. Ο Σαχάτσι, ένας αγαπητός κάτοικος της πόλης φημισμένος για τη γενναιοδωρία του προς τους γείτονές του, διατηρεί μια τραγική σχέση με μια γυναίκα της οποίας το σώμα ανακαλύπτεται μετά από μια κατολίσθηση. Αφού αγωνίστηκε ενάντια σε μια συμμορία ντόπιων κακοποιών, ο Δρ. Νίιντε διασώζει ένα άρρωστο δωδεκάχρονο κορίτσι από ένα πορνείο το οποίο θα γίνει και η πρώτη ασθενής του Γιασουμότο.

Αλλά όσο περνάει ο καιρός, ο νεαρός ασκούμενος Γιασουμότο κερδίζει μια βαθιά γνώση για την ιατρική και έτσι, γίνεται βοηθός του φαινομενικά αυταρχικού Δρ. Νίιντε, που θεραπεύει τους ασθενείς του με ευγένεια και ταπεινοφροσύνη ως και με την ιατρική ικανότητα του. Μέσα από τις εμπειρίες που ζει στην κλινική ο Γιασουμότο, θα αλλάξει τις ιδέες του για το τι σημαίνει να είσαι γιατρός, καταλήγοντας στο συμπέρασμα ότι η ζωή των ασθενών είναι πιο σημαντική από τον πλούτο ή την κοινωνική κατάσταση.

Διανομή ρόλων
-------------

* Τοσίρο Μιφούνε ως Δρ. Κιότζο Νίιντε γνωστός ως «Κοκκινογένης».
* Γιούζο Καγιάμα ως Νομπόρου Γιασουμότο.
* Τσουτόμου Γιαμαζάκι ως Σαχάτσι.
* Ρέικο Νταν ως υπηρέτης.
* Μιγιούκι Κουγουάμο ως Ονάκα.
* Κιόκο Καγκάβα ως τρελή γυναίκα.
* Τατσουγιόσι Έχαρα ως Γκένζο Τσουγκάβα.
* Τερουμι Νικι ως Οτόγιο.
* Ακέμι Νεγκίσι ως Οκούνι.
* Γιοσιτάκα Ζούσι ως Κότζι.
* Γιόσιο Τσουτσίγια ως Δρ. Μόρι
* Έιτζιρο Τόνο ως Γκοχέιτζι.
* Τακάσι Σιμούρα ως Τοκουμπέι Ιζουμίγια.
* Τσίσου Ρίου – Κύριος Γιασουμότο (πατέρας του Νομπόρου).
* Κινούγιο Τανάκα ως Κυρία Γιασουμότο (μητέρα του Νομπόρου).
* Κότζι Μιτσούι ως Χέικιτσι.
* Χαρούκο Σουτζιμούρα ως Κιν.

Υποδοχή
-------

Η ταινία άνοιξε σε πολύ θετικές κριτικές στην Ιαπωνία. Ωστόσο, η ταινία συγκέντρωσε μικτή ανταπόκριση από το δυτικό κοινό και απέτυχε εμπορικά.

Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 73%, με βάση 15 κριτικές και μέση βαθμολογία 7/10.

Ο Ρότζερ Ίμπερτ έδωσε στην ταινία τέσσερα από τα πέντε αστέρια του σε μια κριτική που δημοσιεύθηκε στις 26 Δεκεμβρίου 1969 αναφέροντας: «Ο Κοκκινογένης του Ακίρα Κουροσάβα συναρμολογείται με την πολυπλοκότητα και το βάθος ενός καλού μυθιστορήματος του 19ου αιώνα και είναι πολύ καλό, όπου σε μια εποχή κομψών κατακερματισμένων ταινιών, να παρακολουθείς έναν σκηνοθέτη να αφιερώνει χρόνο για να αναπτύξει πλήρως τους χαρακτήρες του».  Ο Μάικλ Σράγκοφ του The New Yorker έγραψε: «Αυτή η ταινία του 1965, η οποία είναι η τελευταία συνεργασία του Ακίρα Κουροσάβα με τον Τοσίρο Μιφούνε, συχνά χλευάζεται ως σαπουνόπερα. Αλλά η ιστορία ενός γιατρού του 19ου αιώνα με το ψευδώνυμο «Κοκκινογένης» (Μιφούνε) και ο ασκούμενος βοηθός του (Γιούζο Καγιάμα) που μαθαίνει ανθρώπινες ιατρικές αξίες από αυτόν - είναι στην πραγματικότητα ένα αριστούργημα».

Παραπομπές
----------

1. ↑  www.imdb.com/title/tt0058888/. Ανακτήθηκε στις 11  Ιουλίου 2016.
2. 1 2  stopklatka.pl/film/rudobrody. Ανακτήθηκε στις 11  Ιουλίου 2016.
3. 1 2 3 4 5  www.filmaffinity.com/es/film418007.html. Ανακτήθηκε στις 11  Ιουλίου 2016.
4. 1 2 3  *Freebase Data Dumps*. Google.
5. 1 2 3 4 5 6 7 8 9  www.imdb.com/title/tt0058888/fullcredits. Ανακτήθηκε στις 11  Ιουλίου 2016.
6. 1 2 3  (Τσεχικά) *Česko-Slovenská filmová databáze*. 2001.
7. 1 2  (Αγγλικά) *Internet Movie Database*. www.imdb.com/title/tt0058888/releaseinfo. Ανακτήθηκε στις 17  Ιουνίου 2022.
8. ↑  «50 years ago today: Akira Kurosawa's Red Beard released». 3 Απριλίου 2015. Ανακτήθηκε στις 8 Ιανουαρίου 2020.
9. ↑  «Η υποδοχή και οι κριτικές ανασκόπησεις». Rottentomatoes.com. Ανακτήθηκε στις 4 Σεπτεμβρίου 2020.
10. ↑  Roger Ebert (26 Δεκεμβρίου 1969). «Red Beard movie review & film summary 1969(Roger Ebert)». *rogerebert.com*. Ανακτήθηκε στις 8 Ιανουαρίου 2020.
11. ↑  The New Yorker. «Red Beard :The New Yorker». *newyorker.com*. Ανακτήθηκε στις 8 Ιανουαρίου 2020.

Εξωτερικοί σύνδεσμοι
--------------------

* *Ο Κοκκινογένης*   στην IMDb
* *Ο Κοκκινογένης* στο AllMovie

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 316751960
* LCCN: nr2001019546
* SUDOC: 181435802

 |

 |